### Beslutningstema

Teknik- og Miljøudvalget skal godkende nye bestemmelser for grødeskæring. Udvalget skal også beslutte, at udkast til det første nye regulativ for dele af Fiskbæks opland bliver sendt i 8 ugers offentlig høring.

### Historik

Forvaltningen arbejder med at revidere vandløbsregulativerne. Den 15. august 2023 besluttede Teknik- og Miljøudvalget, at opgive planerne om at introducere to grødeskæringer i alle målsatte vandløb. Teknik- og Miljøudvalget besluttede også, at forvaltningen skal formulere et forslag til nye bestemmelser om skånsom og selektiv grødeskæring på restaurerede strækninger. Endelig besluttede Teknik- og Miljøudvalget, at forslaget bliver forelagt til udvalgets godkendelse.

### Sagsfremstilling

Forvaltningen har udarbejdet forslag til nye bestemmelser om grødeskæring i kommunens målsatte vandløb. Det bliver foreslået, at bestemmelserne ikke kun bliver brugt på restaurerede strækninger, som udvalget besluttede i 2023, men bliver brugt på alle de målsatte vandløb. Der er introduceret selektiv grødeskæring, fordi det er nødvendigt at imødekomme de stigende krav til at opnå miljømål i vandløb. Håndholdte redskaber (le) gør det i høj grad muligt at skære grøden selektivt. Hvor der bliver brugt mejekurv, er det stadig muligt at lave skånsom grødeskæring ved at efterlade grøde i siderne. Endelig introducerer forvaltningen også "grødepincetten", som er et redskab, der er monteret på en gravemaskine, og kan bruges til fjerne hele planter af de stivstænglede arter. Den gamle arbejdsgruppe med det lokale vandløbslaug, konsulenter og interesseorganisationer har været involveret i arbejdet med at formulere de nye grødeskæringsbestemmelser og udvælge de strækninger, der kan vedligeholdes med le.

Der er formuleret én bestemmelse for le-strækninger og én for mejekurv-strækninger. Begge metoder indbærer, at der bliver efterladt grøde i vandløbet, og at der er fokus på at begrænse de stivstænglede arter. De stivstænglede arter er dårlige, både for vandløbets målopfyldelse og for vandføringen. Grødeskæring med le bliver introduceret i de målsatte vandløb, hvor en åmand kan færdes. Ulrik Petersen kan erstatte le i de år, hvor vandstanden ikke tillader håndholdt vedligeholdelse. Grødeskæringbestemmelserne kan ses i afsnit 4 i det vedhæftede udkast til regulativ for Børge Schultz.

Der arbejdes på vandløbsregulativer for 5 målsatte vandløb i [adresse] opland og arbejdsgruppen er også involveret her, og bidrager konstruktivt og effektivt. Regulativerne indeholder nyt vandløbskort, stationeringsliste, de nye Gunhild Dahl samt fællesregulativets almindelige bestemmelser. Med de nye regulativer overgår fastlæggelsen af vandløbenes vandføringsevne fra fast skikkelse til teoretisk skikkelse. Udkast til regulativ for Fiskbæk er klar til offentlig høring i 8 uger. Der arbejdes på udkast til regulativer for vandløbene Lebæk, [adresse], [adresse] og Jeppe Skov. Sammen med Fiskbæk udgør de 25,5 km, og det er vurderet, at der kan bruges le i de 10,4 km.

I det videre arbejde med at revidere regulativerne, forventer forvaltningen, at kun ca. 100 km vandløb, ud af de ca. 600 km målsatte, kan vedligeholdes med le (groft skøn). Det skyldes, at de fleste af Tønder Kommunes vandløb er store, dybe og bløde i bunden.

Forvaltningen forventer, at der skal udarbejdes i størrelsesordenen 200 nye vandløbsregulativer for målsatte vandløb.

### Økonomi

Den nye selektive vedligeholdelse bliver dyrere. Vedligeholdelse med mejekurv koster fortsat ca. 4 kr. pr. meter, vedligeholdelse med le koster indtil 8 kr. pr. meter, og grødepincet koster 12 kr. pr. meter. For Fiskbæk-oplandet er de nuværende udgifter til grødeskæring i de målsatte vandløb i størrelsesordenen 102.000 kr. Med de foreslåede ændringer vil udgiften blive i størrelsesordenen 144.000 kr. De forøgede udgifter til [adresse] nye grødeskæringsbestemmelser kan findes inden for rammerne af det nuværende budget.

Ved introduktion af nye metoder og principper bliver der behov for øget tilsyn. Det skal bl.a. sikre at grødeskæringen - særligt i le-vandløbene - bliver udført, så vandføringen bliver sikret. Behovet for øget tilsyn for Fiskbæk, vurderes til at være 150 timer om året. Ved fuld udrulning i alle målsatte vandløb bliver tilsynsopgaven udvidet med ca. 1/4 årsværk i Forvaltningen.

### Lovgrundlag

Vandløbsloven.

### Indstilling Fagchefen for Teknik og Miljø

|  |  |
| --- | --- |
| at | Teknik- og Miljøudvalget godkender forslaget til nye grødeskæringsbestemmelser i kommunens målsatte vandløb, og |
| at | Teknik- og Miljøudvalget godkender at udkast til vandløbsregulativer for Fiskbæk sendes i 8 ugers offentlig høring. |

### Beslutning

Indstillingen godkendt.